
RAPORT DE SPECIALITATE 

la proiectul de hotărâre privind înrolarea UAT Comuna Ciumeghiu în Sistemul Naţional Electronic de Plată Online Ghişeul.ro
Având în vedere adresa nr. 9984 din 08.10.2025 primită de la Instituţia Prefectului, Judeţul Bihor, prin care se comunica înrolarea în Sistemul naţional electronic de plată online Ghişeul.ro. a primariei Comnei Ciumeghiu, conform  prevederilor art. 3 si art. 10 din Hotararea Guvernului nr. 1235/2010. 
“Art. 3. - (1) În vederea plăţii de către contribuabilii persoane fizice, persoane fizice autorizate, persoane juridice sau alte entităţi fără personalitate juridică a obligaţiilor de plată către bugetul general consolidat prin utilizarea mijloacelor electronice de plată sau altor mijloace de plată, stabilite prin decizie a preşedintelui Autorităţii pentru Digitalizarea României, instituţiile publice care desfăşoară activităţi de încasare a acestor obligaţii se vor înregistra în SNEP pentru furnizarea informaţiilor privind cuantumul acestora şi pentru asigurarea accesului la o soluţie de plată electronică a respectivelor obligaţii.
(2) Monitorizarea modalităţii de implementare a mijloacelor de plată prevăzute la alin. (1) se realizează de către Autoritatea pentru Digitalizarea României cu avizul Ministerului Finanţelor Publice.

(3) În vederea încasării plăţilor prevăzute la art. 1 alin. (2) prin intermediul ghişeului virtual, entităţile beneficiare ale respectivelor plăţi se vor înregistra în SNEP.”

“Art. 10. - (1) Comisioanele percepute de furnizorii de servicii pentru operaţiunile de tranzacţionare online cu cardul bancar sau alte mijloace electronice de plată, aferente încasării obligaţiilor de plată către bugetul general consolidat prin intermediul SNEP, nu vor depăşi tarifele maximale aprobate prin decizie emisă de către Autoritatea pentru Digitalizarea României cu avizul Ministerului Finanţelor Publice.
(2) Comisionul aferent plăţii electronice cu cardul este suportat de către:

a) plătitor, pentru comisioanele aferente serviciilor de plată percepute de către furnizorul său de servicii de plată;
b) beneficiarul plăţii, pentru comisioanele aferente serviciilor de plată percepute de către furnizorul său de servicii.”
    - Comisionul perceput de instituția de credit acceptatoare, aferent efectuării plății electronice este 1% , iar nivelul maximal al acestuia nu va depăși 1% din valoarea tranzacției, dar nu va fi mai mare de 30 de lei în situația în care prin aplicarea cotei de 1% rezultă o sumă mai mare de 30 de lei;
    -Normelor Metodologice din 2021 de aplicare a Hotărârii Guvernului nr. 1235/2010 privind

Sistemul naţional electronic de plată online aprobate prin Ordinul nr. 168/2011;

   - Normelor Tehnice din 2011 privind Sistemul naţional electronic de plată online a taxelor şi

impozitelor utilizând cardul bancar aprobate prin Ordinul nr. 173/2011;

   - Ordonanței de urgență nr. 193/2002 privind introducerea sistemelor moderne de plata, cu

modificările și completările ulterioare;
Avand in vedere cele mentionate mai sus, propunem spre analiza şi aprobare Consiliului Local al Comunei Ciumeghiu, proiectul de hotărâre privind înrolarea în Sistemul Naţional Electronic de Plată Online Ghişeul.ro.

